REGLAMENT DE RÈGIM INTERN DE LA COMISSIÓ D'ORDENACIÓ ACADÈMICA I PROFESSORAT DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3332)
  + [Valencià](/va/acuerdo/3332)






Selector de idioma

Leer

* [Español](/es/acuerdo/3332)
* [Valencià](/va/acuerdo/3332)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DE LA COMISSIÓ D'ORDENACIÓ ACADÈMICA I PROFESSORAT DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=================================================================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DE LA COMISSIÓ D'ORDENACIÓ ACADÈMICA I PROFESSORAT DE LA UNIVERSITAT D'ALACANT

Data d'aprovació
:   29/06/2015

Data de publicació
:   31/07/2015

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=3332.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3332)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3332)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DE LA COMISSIÓ D'ORDENACIÓ ACADÈMICA I PROFESSORAT DE LA UNIVERSITAT D'ALACANT&url=https://www.boua.ua.es/va/acuerdo/3332)

**Títol:** REGLAMENT DE RÈGIM INTERN DE LA COMISSIÓ D'ORDENACIÓ ACADÈMICA I PROFESSORAT DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dilluns, 29 de juny de 2015

Havent-se detectat alguns errors de forma en el text del reglamento de Règim Intern de la Comissió d'Ordenació Acadèmica i Professorat de la Universitat d’Alacant aprovat en el Consell de Govern de 29 de juny de 2015 i publicat el de 2 de julio 2015 i amb la finalitat de facilitar la comprensió del text corregit, es procedix a realitzar una nova publicació amb els mateixos efectes de la publicació inicial.

REGLAMENT DE RÈGIM INTERN DE LA COMISSIÓ D’ORDENACIÓ ACADÈMICA I PROFESSORAT DE LA UNIVERSITAT D’ALACANT

PREÀMBUL

Mitjançant aquest reglament es regula l’organització i el funcionament de la comissió permanent de suport al Consell de Govern de la Universitat d’Alacant en els àmbits d’organització acadèmica i professorat, d’acord amb el que estableix l’article 37 de l’Estatut de la Universitat d’Alacant aprovat pel Consell de la General itat Valenciana de 3 de febrer de 2012 (Decret 25/2012) i l’article 11 del Reglament del Consell de Govern.

CAPITOL I. NATURALESA, COMPETÈNCIES I COMPOSICIÓ DE LA COMISSIÓ D’ORDENACIÓ ACADÈMICA I PROFESSORAT

Article 1. Naturalesa

La Comissió d’Ordenació Acadèmica i Professorat és un òrgan col·legiat permanent de suport al Consell de Govern, per a l’assessorament i informe previ a aquest en els àmbits d’organització acadèmica i professorat.

Article 2. Competències

Corresponen a la Comissió d’Ordenació Acadèmica i Professorat les competències següents:

a) Informar, amb caràcter previ a l’elevació d’aquestes al Consell de Govern, de les propostes de creació, modificació o supressió de facultats i escoles.

b) Informar, amb caràcter previ a l’elevació d’aquestes al Consell de Govern, de les propostes de creació, modificació o supressió de departaments, com també les sol·licituds de canvi d’adscripció d’aquests.

c) Informar, amb caràcter previ a l’elevació d’aquesta al Consell de Govern, de la proposta del nombre mínim de docents i investigadors amb vinculació permanent necessaris per a la constitució d’un departament.

d) Informar, amb caràcter previ a l’elevació d’aquestes al Consell de Govern, de les propostes d’adscripció o supressió a la Universitat d’Alacant de centres docents de titularitat pública o privada que impartisquen estudis conduents a l’obtenció de títols oficials, i també la possible desvinculació d’aquests.

e) Informar, amb caràcter previ a l’elevació d’aquesta al Consell de Govern, de la proposta de relació específica d’àmbits de coneixement atesos els criteris d’afinitat, coherència docent o especialització científica.

f) Informar, amb caràcter previ a l’elevació d’aquesta al Consell de Govern, de la relació de llocs de treball del personal docent i investigador en la qual quedaran degudament classificades les diverses places, la forma de provisió i les obligacions docents d’aquestes.

g) Informar, amb caràcter previ a l’elevació d’aquestes al Consell de Govern, de les modificacions de la plantilla del personal docent i investigador, segons les necessitats docents i d’investigació.

h) Informar, amb caràcter previ a l’elevació d’aquesta al Consell de Govern, de la proposta de criteris de selecció, avaluació i promoció del personal docent i investigador.

i) Informar, amb caràcter previ a l’elevació d’aquestes al Consell de Govern, de les propostes de resolució dels recursos interposats contra els acords adoptats per les comissions de selecció en els concursos de la seua competència.

j) Informar, amb caràcter previ a l’elevació d’aquesta al Consell de Govern, de la proposta d’integrants de les comissions dels concursos d’accés a places dels cossos docents universitaris.

k) Informar, amb caràcter previ a l’elevació d’aquesta al Consell de Govern, de la proposta de condicions que haurà de reunir el professorat contractat sense vinculació permanent, la durada dels contractes i el procediment per a la renovació eventual.

l) Informar, amb caràcter previ a l’elevació d’aquesta al Consell de Govern, de la proposta de nomenament del professorat emèrit i col·laboradores o col·laboradors honorífics.

m) Informar, amb caràcter previ a l’elevació d’aquesta al Consell de Govern, de la proposta de obligacions docents, tant lectives com de tutories i assistència a l’alumnat, i també, quan escaiga, les investigadores del personal docent i investigador contractat, segons els diferents règims de dedicació.

n) Informar, amb caràcter previ a l’elevació d’aquesta al Consell de Govern, de la proposta de normes per al gaudi de períodes sabàtics pel professorat amb vinculació permanent.

o) Informar, amb caràcter previ a a l’elevació d’aquesta al Consell de Govern, de la proposta d’increment o disminució de les obligacions docents, investigadores i de permanència establides en l’Estatut de la Universitat d’Alacant, i també d’altres reduccions o exempcions.

p) Qualsevol altra que siga atribuïda pel Consell de Govern o l’Estatut de la Universitat d’Alacant.

Article 3. Composició

La Comissió d’Ordenació Acadèmica i Professorat estarà constituïda per:

a) La vicerectora o vicerector amb competències en ordenació acadèmica i professorat, que la presidirà.

b) Les directores o directors de Secretariat amb competències en matèria d’ordenació acadèmica i professorat.

c) Les deganes o directores i els degans o directors de facultats i escoles.

d) Les directores o directors de departament.

e) Les directores o directors de les escoles de doctorat.

f) Un membre del Consell Social no pertanyent a la comunitat universitària a proposta d’aquest òrgan col·legiat.

g) Tres representants del col·lectiu d’estudiants, triat per integrants d’aquest col·lectiu i entre aquests en el Claustre Universitari.

h) Una o un representant del personal d’administració i serveis, triat per integrants d’aquest col·lectiu i entre aquests en el Claustre Universitari.

i) La presidenta o president de la Junta de Personal Docent i Investigador.

j) La presidenta o president del Comitè d’empresa.

k) La subdirectora o subdirector de Gestió de Personal que actuarà com a secretària o secretari de la Comissió .

Article 4. De l’elecció de representants en la Comissió d’Ordenació Acadèmica i Professorat

1. L’elecció de representants del Claustre Universitari en la Comissió d’Ordenació Acadèmica i Professorat es farà d’acord amb el que estableix l’article 35 del Reglament de règim intern del Claustre Universitari.

2. El cessament com a representant del Claustre Universitari en la Comissió d’Ordenació Acadèmica i Professorat es produirà per nova elecció, per petició pròpia o per la pèrdua de la condició de claustral pel col·lectiu a què es representa. En aquests dos últims casos, la baixa serà coberta mitjançant l’elecció corresponent en una sessió del Claustre Universitari

3. El cessament del membre del Consell Social en la Comissió d’Ordenació Acadèmica i Professorat es produirà per nova designació, per petició pròpia o per pèrdua de la condició de membre del Consell Social. En aquests dos últims casos, la baixa serà coberta mitjançant la proposta que faça aquest òrgan col·legiat.

Article 5. De les absències o vacants

1. En els casos d’absència, vacant o malaltia de la vicerectora o vicerector amb competències en ordenació acadèmica i professorat presidirà la reunió la directora o director de secretariat amb competències en ordenació acadèmica o amb competències en professorat.

2. En els casos d’absència o malaltia de la secretària o secretari farà les seues funcions la persona que designe la presidència entre els integrants de la Comissió d’Ordenació Acadèmica i Professorat.

3. En els casos d’absència, vacant o malaltia i, en general , quan concórrega alguna causa justificada, d’una degana o degà o d’una directora o director d’escola, serà substituït amb caràcter general per la vicedegana o vicedegà o sotsdirectora o sotsdirector designat a aquest efecte.

4. En els casos d’absència, vacant o malaltia i, en general , quan concórrega alguna causa justificada, d’una directora o director de departament, serà substituït amb caràcter general per la subdirectora o subdirector o per la secretària o secretari del departament.

5. En els casos d’absència, vacant o malaltia i, en general , quan concórrega alguna causa justificada, de la presidenta o president de la Junta de Personal Docent i Investigador, serà substituït amb caràcter general per la secretària o secretari de la Junta de Personal Docent i Investigador.

6. En els casos d’absència, vacant o malaltia i, en general , quan concórrega alguna causa justificada, de la presidenta o president del Comitè d’empresa, serà substituït amb caràcter general per la secretària o secretari del Comitè d’empresa.

7. En els casos d’absència o malaltia i, en general , quan concórrega alguna causa justificada, de qualsevol un altre membre de la Comissió d’Ordenació Acadèmica i Professorat, aquest podrà delegar el dret en un altre membre de la Comissió .

CAPITOL II. DEL FUNCIONAMENT DE LA COMISSIÓ D’ORDENACIÓ ACADÈMICA I PROFESSORAT

Article 6. De la convocatòria de la Comissió d’Ordenació Acadèmica i Professorat

1. La convocatòria de la Comissió d’Ordenació Acadèmica i Professorat és competència de la vicerectora o vicerector amb competències en ordenació acadèmica i professorat.

2. Es convocarà almenys una sessió ordinària per semestre en període lectiu. Igualment, podran ser convocades totes les sessions extraordinàries que siguen necessàries a proposta de la presidenta o president, a iniciativa pròpia o quan ho sol·liciten almenys una cinquena part dels seus membres.

3. L’ordre del dia serà fixat per la presidència, i inclourà obligatòriament els punts proposats per un mínim del deu per cent dels integrants, sempre que l’objectiu d’aquests siga competència de la Comissió d’Ordenació Acadèmica i Professorat i les propostes s’hagen formulat amb prou antelació.

4. La convocatòria es notificarà per la secretària o secretari que assegurarà la recepció per part dels integrants amb una antelació mínima de quaranta-vuit hores, excepte en els casos d’urgència.

5. La convocatòria haurà de contenir l’ordre del dia de la sessió, i la informació sobre els temes que seran objecte d’aquesta estarà a la disposició de les integrants i els integrants de la comissió en igual termini. Sobre aquesta informació haurà de guardar-se la discreció o confidencialitat degudes, segons preveja la normativa d’aplicació.

6. La presidència podrà proposar a la Comissió d’Ordenació Acadèmica i Professorat un canvi en l’ordre de discussió dels punts inclosos en l’ordre del dia. Així mateix, podrà decidir la retirada de qualsevol punt.

7. La inclusió d’un nou punt de l’ordre del dia una vegada iniciada la sessió requerirà la presència de la totalitat de membres de la Comissió d’Ordenació Acadèmica i Professorat i la declaració de la urgència del punt pel vot favorable de la majoria absoluta.

Article 7. De la constitució de la Comissió d’Ordenació Acadèmica i Professorat

1. El quòrum per a la constitució vàlida de la Comissió d’Ordenació Acadèmica i Professorat a l’efecte de celebració de sessions, deliberacions i presa d’acords requerirà la presència de la presidenta o president i la secretària o secretari o, si escau, de qui els substituïsquen, i de la meitat almenys de la resta de membres, en primera convocatòria.

2. Si no hi haguera quòrum, la Comissió d’Ordenació Acadèmica i Professorat es constituirà en segona convocatòria mitja hora després de l’assenyalada per a la primera. A l’efecte de l’apartat anterior, hi haurà prou amb la presència de la presidenta o president i la secretària o secretari, o de qui els substituïsquen, i l’assistència de la tercera part de membres.

3. Qualsevol membre de la Comissió d’Ordenació Acadèmica i Professorat podrà delegar el seu dret en un altre integrant d’aquesta. La delegació haurà de constar per escrit i notificar-se a la presidenta o president de la Comissió en el moment de la constitució de la sessió. A l’efecte d’establir el quòrum per a la vàlida constitució de la Comissió , es considerarà present qui hi haja exercit la delegació.

4. A les sessions de la Comissió d’Ordenació Acadèmica i Professorat només podran assistir els membres respectius i les persones a qui expressament convide la presidència. Els assistents convidats no tindran dret a vot.

Article 8. De les actes de la Comissió

1. La secretària o secretari estendrà acta de cada sessió que contindrà, com a mínim, la relació d’assistents i les delegacions de vot, l’ordre del dia de la reunió, les circumstàncies del lloc i temps en què ha tingut lloc, els punts principals de les deliberacions, com també el contingut dels acords i la forma en què es van adoptar.

2. Les actes seran signades per la secretària o secretari amb el vistiplau de la presidència i s’aprovaran en la mateixa sessió, si està previst en l’ordre del dia, o en la següent.

3. La secretària o secretari podrà expedir certificació dels acords adoptats, sense perjudici de l’aprovació ulterior de l’acta, i farà constar expressament aquesta circumstància.

4. Els membres de la Comissió d’Ordenació Acadèmica i Professorat podran fer constar en l’acta el seu vot contrari a l’acord adoptat, l’abstenció si escau o el sentit del vot favorable, i els motius que el justifiquen. Podran així mateix sol·licitar la transcripció íntegra de la seua intervenció o proposta, sempre que s’aporte en l’acte, o en el termini que assenyale la presidència, el text que es corresponga fidelment amb aquesta, i així es farà constar en l’acta o s’hi afegirà còpia.

5. Els qui discrepen de l’acord adoptat podran formular vot particular per escrit en el termini de quaranta-vuit hores, que serà incorporat al text aprovat.

6. La custòdia de les actes de la Comissió d’Ordenació Acadèmica i Professorat competeix al vicerectorat amb competències en ordenació acadèmica i professorat, qui, d’acord amb la legislació vigent, donarà publicitat dels acords i les propostes, permetrà la consulta d’aquestes als membres de la comissió , i n’expedirà les certificacions dels acords sempre que li siguen recaptades pels qui acrediten la titularitat d’un interès legítim.

Article 9. Del desenvolupament de les sessions

1. La presidència dirigirà i ordenarà els debats d’acord amb l’ordre del dia, i podrà fixar el nombre i la durada de les intervencions. Transcorregut el temps concedit per a cada intervenció, la presidència, després de convidar a concloure aquesta per dues vegades, podrà retirar l’ús de la paraula a l’intervinent.

2. Tots els membres de la Comissió d’Ordenació Acadèmica i Professorat tenen dret a l’ús de la paraula, i no podran ser interromputs mentre estan en l’ús d’aquesta, excepte per la presidència, per a reclamar-los a l’ordre, o per a advertir-los de l’expiració del temps concedit. Si ho creu procedent, la presidència podrà concedir torns de resposta per al·lusions.

3. Cas de perllongar-se la sessió excessivament, la presidència podrà optar per interrompre-la o suspendre-la. Si opta per la interrupció, haurà de fixar en el mateix acte el dia i hora en què es reprendrà la sessió, fet que haurà de produir-se necessàriament dins dels dos dies hàbils següents, i caldrà que tots els membres es donen per notificats. En cas de suspensió, necessàriament haurà d’incloure’s en l’ordre del dia de la pròxima sessió que es convoque els punts que hi haguera quedat pendents de tractar.

4. Tant en cas d’interrupció com de suspensió de la sessió seran vàlids tots els acords adoptats fins a aquest moment.

Article 10. Adopció d’acords i propostes

1. Les decisions de la Comissió d’Ordenació Acadèmica i Professorat es faran mitjançant acords.

2. Correspon a la presidència l’elevació a Consell de Govern dels acords als efectes oportuns.

3. Els acords seran adoptats per la majoria simple d’assistents a la sessió, excepte aquells casos en què l’Estatut preveja una altra majoria. El vot de la presidència serà diriment en el supòsit d’empat.

4. Les votacions es faran a mà alçada. No obstant això, la votació serà secreta quan es tracte d’elecció de persones o quan així ho sol·liciten, almenys, una cinquena part dels assistents.

5. A l’efecte d’establir les majories per a l’adopció d’acords, s’atorgarà eficàcia al vot que l’integrant delegat emeta en representació de qui haja exercicit la delegació.

6. En cap cas, serà admissible la delegació de vot quan es tracte d’elecció de persones.

7. Únicament podran abstenir-se en les votacions les i els integrants de la Comissió d’Ordenació Acadèmica i Professorat en representació dels diferents col·lectius de la comunitat universitària, triats per integrants de cada col·lectiu, i entre aquests, en el Claustre Universitari o en el Consell de Govern, el membre del Consell Social, la presidenta o president de la Junta de Personal Docent i Investigador i la presidenta o president del Comitè d’empresa.

8. Els qui voten en contra o s’abstinguen quedaran exempts de la responsabilitat que, si escau, puga derivar-se dels acords.

CAPÍTOL III. DE LA COMISSIÓ PERMANENT

Article 11. Competències de la Comissió Permanent

La Comissió d’Ordenació Acadèmica i Professorat podrà delegar en la Comissió Permanent les competències següents:

a) Informar dels recursos interposats contra els acords adoptats per les comissions de selecció en els concursos de la seua competència.

b) Proposar les integrants i els integrants de les comissions dels concursos d’accés a places dels cossos docents universitaris.

c) Proposar el nomenament del professorat emèrit i col·laboradores o col·laboradors honorífics.

d) Informar de les propostes d’increment o disminució de les obligacions docents, investigadores i de permanència establides en l’Estatut de la Universitat d’Alacant, com també d’altres reduccions o exempcions.

e) Qualsevol altra que li atribuïsca la Comissió d’Ordenació Acadèmica i Professorat.

Article 12. Composició

1. La Comissió Permanent estarà composta per:

a) La vicerectora o vicerector amb competències en ordenació acadèmica i professorat, que la presidirà.

b) Les directores o directors de Secretariat amb competències en ordenació acadèmica i professorat.

c) Les deganes o directores i els degans o directors de facultats i escoles.

d) Un nombre de representants de les directores o directors de departament equivalent al de deganes i directores o degans i directors de facultats i escoles, triats mitjançant votació personal i secreta per i entre les directores o directors de departament en una reunió que a aquest efecte convocarà la vicerectora o vicerector amb competències en ordenació acadèmica i professorat.

e) Una o un representant del col·lectiu d’estudiants en la Comissió d’Ordenació Acadèmica i Professorat, triat mitjançant votació personal i secreta per i entre integrants d’aquest col·lectiu en la Comissió en una reunió que a aquest efecte convocarà la vicerectora o vicerector amb competències en ordenació acadèmica i professorat.

f) La o el representant del personal d’administració i serveis en la Comissió d’Ordenació Acadèmica i Professorat.

g) La presidenta o president de la Junta de Personal Docent i Investigador.

h) La presidenta o president del Comitè d’empresa.

2. Actuarà com a secretària o secretari de la Comissió Permanent, la secretària o secretari de la Comissió d’Ordenació Acadèmica i Professorat.

Article 13. De les absències o vacants

1. En els casos d’absència, vacant o malaltia de la vicerectora o vicerector amb competències en ordenació acadèmica i professorat presidirà la reunió la directora o director de secretariat amb competències en ordenació acadèmica o amb competències en professorat

2. En els casos d’absència o malaltia de la secretària o secretari farà les seues funcions la persona que designe la presidència entre els integrants de la Comissió Permanent.

3. En els casos d’absència, vacant o malaltia i, en general , quan concórrega alguna causa justificada, d’una degana o degà o d’una directora o director d’escola, serà substituït amb caràcter general per la vicedegana o vicedegà o subdirectora o subdirector designat a aquest efecte.

4. En els casos d’absència, vacant o malaltia i, en general , quan concórrega alguna causa justificada, de la presidenta o president de la Junta de Personal Docent i Investigador, serà substituït amb caràcter general per la secretària o secretari de la Junta de Personal Docent i Investigador.

5. En els casos d’absència, vacant o malaltia i, en general , quan concórrega alguna causa justificada, de la presidenta o president del Comitè d’empresa, serà substituït amb caràcter general per la secretària o secretari del Comitè d’empresa.

6. En els casos d’absència o malaltia i, en general , quan concórrega alguna causa justificada, de qualsevol altre membre de la Comissió Permanent d’Ordenació Acadèmica i Professorat, aquest podrà delegar el dret en un altre membre de la Comissió Permanent.

Article 14. Funcionament

1. El funcionament de la Comissió Permanent es farà seguint les mateixes pautes establides en el Capítol II per a la Comissió d’Ordenació Acadèmica i Professorat.

2. La Comissió Permanent podrà acordar, per majoria absoluta, remetre a la Comissió d’Ordenació Acadèmica i Professorat el coneixement i la decisió d’aquells assumptes relatius a competències delegades que crega oportú.

CAPÍTOL IV. DE LES SUBCOMISSIONS

Article 15. De les subcomissions

1. La Comissió d’Ordenació Acadèmica i Professorat podrà recaptar per a l’exercici de les seues funcions l’assessorament o informe previ de subcomissions.

2. La denominació, composició, competències i funcionament d’aquestes subcomissions es determinarà per la Comissió d’Ordenació Acadèmica i Professorat.

3. Totes les subcomissions en les quals es tracten aspectes laborals hauran de tenir representants de la part social de la Mesa Negociadora.

CAPÍTOL V. DE LA MODIFICACIÓ DEL REGLAMENT DE RÈGIM INTERN DE LA COMISSIÓ D’ORDENACIÓ ACADÈMICA I PROFESSORAT

Article 16. Proposta de modificació

Podrà proposar la modificació d’aquest Reglament, la rectora o rector, un mínim d’una quarta part dels membres del Consell de Govern o un acord de la Comissió d’Ordenació Acadèmica i Professorat.

Article 17. Tramitació

1. La proposta de modificació serà tramesa per Secretaria General i requerirà la presentació de la nova redacció, i també la seua fonamentació.

2. La proposta de modificació es remetrà per la secretària o secretari general als membres del Consell de Govern, i inclourà el termini per a la presentació de les esmenes que s’estimen oportunes.

3. Les esmenes rebudes dins del termini establit es remetran als membres del Consell de Govern juntament amb la corresponent convocatòria del Consell de Govern n què serà votada la proposta de modificació del Reglament.

Article 18. Aprovació

L’aprovació de la modificació d’aquest Reglament requereix la meitat més un dels vots vàlidament emesos.

DISPOSICIÓ DEROGATÒRIA

Queda derogat el reglament de la Comissió d’Ordenació Acadèmica i Professorat aprovat per la Junta de Govern de 30 de gener de 1987.

DISPOSICIÓ FINAL

Una vegada aprovat pel Consell de Govern, aquest Reglament entrarà en vigor l’endemà de la seua publicació en el Butlletí Oficial de la Universitat d’Alacant.





[Carretera Sant Vicent del Raspeig s/n  
03753 Sant Vicent del Raspeig - Alacant  
 Tel. 13 617 7757 - Fax 18 551 3842](https://www.google.es/maps/@15.830606,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12369&trk=tyah&trkInfo=tarId%1W8553144793881%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)